44 
pri tom uslijed korozije nove kanale i špilje. Pošto ovakove rijeke, 
koje imadu vrlo velik pad, protičući kroz podzemne kanale i špilje, 
imadu i velik pritisak, da mogu odoljeti pritisku mora. 
Uzmemo li u obzir one sasma neznatne izvorčiće, što ih na- 
lazimo u Krasu, koji daju vrlo neznatnu količinu vode, ne možemo 
reći, da su to izvori špiljskih rijeka i prema tome teorija Knebelova 
ne bi bila opravdana za sve slučajeve kraskih izvora. Isto tako nije 
ni Grundova teorija opravdana u onom slučaju, da bi pojedina 
vrela i izvori bili u stanju, da svladaju, više puta upravo golem 
pritisak mora na obalnu crtu. 
Imade dakle izvora u Krasu, koji nastaju oticanjem temeljnih 
voda kroz podzemne pukotine, te ne moraju biti u istom niveauu 
sa razinom temeljnih voda — no većina izvora, osobito izvora ispod 
razine morske, postaje djelovanjem špiljskih rijeka, te stoji u savezu 
sa fenomenom špilja. 
Nadalje su mnoga vrela, što ih danas nalazimo ispod ra- 
zine morske, izvirala nekoć iznad razine morske na površini, te su 
uslijed poniranja zemaljske kore i obale, došla pod razinu morsku, 
gdje i dalje izviru. Ova vrela i izvori, koji izviru ispod razine morske, 
stoje u savezu sa špiljskim rijekama i špiljama, jer inače ne bi bili 
u stanju, da odole tlaku mora na obalnu crtu. 
‚Od ovakovih izvora, koji poniranjem spanu pod razinu mora, 
nastaju morski ponori (Meeresschwinden). Morski su ponori takova 
obalna mjesta, gdje more poput rijeke teče u obalu. Obale žderu 
more i vraćaju ga natrag, i taj proces obavlja se vrteć neprestano. 
Ovo su vrlo rijetki pojavi, a pojavljuju se samo u pravim 
kraskim obalama. Kod nas u Hrvatskom Primorju imamo dva 
takova slučaja morskih ponora; jedan između Senja i sv. Jurja, a 
drugi između Senja i Novoga. Jedan je i drugi od Senja udaljen 
I i pò kim. Kod prvoga čuje se poslije svake druge do četvrte 
minute grgljanje zraka, što ga more istiskuje iz špilje, u koju utiče 
tako, da to grgljanje, koje traje 2—3 sekunde, čini u prvi mah 
čudan utisak na slušaoca. — Drugi pojav morskih ponora jest kod 
špilje »Pijavice«, ali već u drugom stadiju, gdje je pritisak mora 
na obalnu crtu već tako velik, da otvor špiljske rijeke služi kao 
jednostavni izvor. | 
Ovaj pojav našao je svu silu raznih tumačenja, a mnogi ga 
ostaviše kao zagonetan i neriješen. 
